Document ID: 32012R0136
Publication Date: 2012-02-16

Title and Content:
IZVEDBENA UREDBA KOMISIJE (EU) št. 136/2012
z dne 16. februarja 2012
o dovoljenju za natrijev bisulfat kot krmni dodatek za hišne živali in druge živali, ki niso namenjene za proizvodnjo živil
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
ob upoštevanju naslednjega:
(1)
Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
(2)
Zahtevek za izdajo dovoljenja za natrijev bisulfat je bil predložen v skladu s členom 7 Uredbe (ES) št. 1831/2003. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
(3)
Zahtevek zadeva dovoljenje za natrijev bisulfat kot krmni dodatek za hišne živali in druge živali, ki niso namenjene za proizvodnjo živil, in njihovo uvrstitev v kategoriji dodatkov „tehnološki dodatki“ in „senzorični dodatki“.
(4)
Evropska agencija za varnost hrane (Agencija) v svojem mnenju z dne 13. oktobra 2011 (2) ugotavlja, da natrijev bisulfat pod predvidenimi pogoji uporabe nima škodljivega vpliva na zdravje živali, ljudi ali okolje ter da je njegova raba učinkovita kot regulator kislosti v hrani za hišne živali in druge živali, ki niso namenjene za proizvodnjo živil, in kot aromatična snov v hrani za hišne živali. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o analitski metodi krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
(5)
Ocena natrijevega bisulfata je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v prilogah k tej uredbi.
(6)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Pripravek iz Priloge I, ki spada v kategorijo dodatkov „tehnološki dodatki“ in funkcionalno skupino „regulator kislosti“, se dovoli kot dodatek v prehrani živali v skladu s pogoji iz navedene priloge.
Člen 2
Pripravek iz Priloge II, ki spada v kategorijo dodatkov „senzorični dodatki“ in funkcionalno skupino „aromatične snovi“, se dovoli kot dodatek v prehrani živali v skladu s pogoji iz navedene priloge.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. februarja 2012

Classification:
Level 1 Topics: 100147
100157
100156
Level 2 Topics: 100259
100250
100245
100196
Level 3 Topics: 13
2442
1277
6052
All Topics: 1445
4163
5451
6052